KOMISIJOS SPRENDIMAS
2008 m. liepos 24 d.
dėl Bendrijos finansinės paramos, skirtos skubių kovos su Niukaslio liga priemonių Estijoje 2007 m. išlaidoms atlyginti
(pranešta dokumentu Nr. C(2008) 3723)
(Tekstas autentiškas tik estų kalba)
(2008/623/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 3 straipsnio 3 dalį ir 4 straipsnio 2 dalį,
kadangi:
(1)
Sprendime 90/424/EEB nustatytos procedūros, kuriomis reglamentuojama Bendrijos finansinė parama, skirta konkrečių veterinarijos priemonių, įskaitant skubias priemones, išlaidoms atlyginti. Pagal to sprendimo 4 straipsnio 2 dalį valstybės narės gauna finansinę paramą tam tikrų kovos su Niukaslio liga priemonių išlaidoms atlyginti.
(2)
Sprendimo 90/424/EEB 3 straipsnio 5 dalyje ir 4 straipsnio 2 dalyje nustatytos valstybės narės patirtų išlaidų procento, kuris gali būti atlygintas iš Bendrijos finansinės paramos, taisyklės.
(3)
Skubių kovos su Niukaslio liga priemonių išlaidoms atlyginti Bendrijos finansinė parama skiriama pagal taisykles, nustatytas 2005 m. vasario 28 d. Komisijos reglamente (EB) Nr. 349/2005, nustatančiame Tarybos sprendime 90/424/EEB paminėtų skubių priemonių ir kampanijos prieš tam tikras gyvūnų ligas Bendrijos finansavimo taisykles (2).
(4)
2007 m. Estijoje kilo Niukaslio ligos protrūkių. Atsiradus šiai ligai Bendrijos gyvulių populiacijai kilo didelis pavojus. Pagal Sprendimo 90/424/EEB 3 straipsnio 2 dalį Estija taikė kovos su šiais ligos protrūkiais priemones.
(5)
Estija visiškai įvykdė techninius ir administracinius reikalavimus, nustatytus Sprendimo 90/424/EEB 3 straipsnio 3 dalyje ir Reglamento (EB) Nr. 349/2005 6 straipsnyje.
(6)
2007 m. spalio 6 d. Estija pateikė išlaidų, patirtų taikant kovos su Niukaslio liga priemones, vertinimą.
(7)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Bendrijos finansinė parama Estijai
Bendrijos finansinė parama gali būti skirta Estijai išlaidoms, kurias ši valstybė narė patyrė 2007 m. taikydama kovos su Niukaslio liga priemones pagal Sprendimo 90/424/EEB 3 straipsnio 2 dalį ir 4 straipsnio 2 dalį, atlyginti.
2 straipsnis
Adresatas
Šis sprendimas skirtas Estijos Respublikai.
Priimta Briuselyje, 2008 m. liepos 24 d.